ซื้อหุ้นดักอาฟตาASPหวัง1ปี10%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — บลจ.แอสเซท พลัส ติดใจออกกองทุนสมาร์ท 5 ดักทางอาฟตา หวังกำไร 10%
นางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส (ASP) เปิดเผยว่า บริษัทเปิดขายกองทุนเปิด แอสเซท พลัส สมาร์ท 5 (ASPSMART5) อายุโครงการ 1 ปี และมีเป้าหมายการสร้างผลตอบแทน 10% โดยมีนโยบายลงทุนในหุ้นที่คาดว่าจะได้รับประโยชน์จากการเปิดเขตการค้าเสรีอาเซียน (อาฟตา) โดยเฉพาะผู้ผลิตและส่งออกรายใหญ่ ที่มีความได้เปรียบในเรื่องต้นทุนต่ำ ได้แก่ กลุ่มอุตสาห กรรมอาหารและกลุ่มชิ้นส่วนรถยนต์ 
รวมทั้งหุ้นขนาดใหญ่ที่คาดว่าจะได้รับประโยชน์จากมาตรการกระตุ้นเศรษฐกิจของภาครัฐและการฟื้นตัวของเศรษฐกิจโลก ได้แก่ กลุ่มพลังงานและกลุ่มธนาคารพาณิชย์ และหุ้นของบริษัทที่เป็นผู้นำอันดับต้นๆ ของอุตสาหกรรมที่มีศักยภาพในการเติบโตสูง ได้แก่ กลุ่มธุรกิจเกษตร กลุ่มอาหารและเครื่องดื่ม กลุ่มการแพทย์ หุ้นกลุ่มอิเล็กทรอนิกส์ และกลุ่มพาณิชย์ ซึ่งมีปัจจัยพื้นฐานดีและมีอัตราผลตอบแทนจากเงินปันผลสูง